Интересна подробност за новата ваксина долетя от Пловдив Спад на заболеваемостта от Ковид - 19 за последните две седмици в Пловдив и областта отчитат от РЗИ . Към днешна дата тя е 549.2 на 100 хиляди души . Данните бяха съобщени и коментирани на проведения днес Медицински щаб при областния управител , на който бе обсъдена епидемичната обстановка и организацията за предстоящото имунизиране срещу коронавирус . На заседанието присъстваха директорът на РЗИ д - р Ваня Танчева и проф . д - р Мариана Мурджева . По предложение на Дани Каназирева от днес в Медицинския щаб влиза и проф . Мурджева . " В предстоящите дни коректната и достоверна информация е много важна , защото всеки един трябва да вземе решение за себе си . Ще разчитам за това , изключително много на безспорния професионален потенциал на всеки един член на Медицинския щаб " , заяви областният управител . По време на заседанието д - р Танчева съобщи , че за област Пловдив желаещи за ваксинация са 3682 медицински специалисти от подлежащи 12 695 , което представлява 29 % . Най - голям е интересът в доболничната помощ – близо 50 на сто от специалистите и джипита са изявили желание да бъдат имунизирани . Д - р Танчева уточни , че това са първоначални данни и те могат да бъдат актуализирани в процеса на подготовката на изпълнение на първата фаза от Плана за ваксиниране . Тя допълни , че вече има изготвени списъци по лечебните заведения в болничната и извънболничната помощ и се работи по самата организация за ваксинирането на приоритетните групи . Проф . Мурджева допълни , че след като пристигне първата доставка на дози от ваксината , разработена от " Пфайзер " и " Бионтех " , ще започне и имунизирането на желаещите лекари , зъболекари , специалисти по здравни грижи , фармацевти и други , работещи в системата . " За тази ваксина има достатъчно добре установени данни , че провокира както създаването на антитела , така и създаването на имунни клетки . Нещо повече - знае се точно кои са тези клетки “ , обясни проф . Мурджева . По думите й единственият начин да се спре епидемията е ваксинирането , защото когато имунната ни система е вече подготвена - при следваща среща с този вирус , ще го неутрализира . " Това е така нареченият вторичен имунитет , който е смисълът на всички ваксини . Човечеството познава много такива ваксинации и епидемии , които са потушени благодарение на ваксинациите – вариолата изчезна , масовата ваксинация доведе до рязко и драстично снижаване на полиомиелита , дифтерията и коклюшът – в пъти намалени като заболеваемост . Морбили и паротитът – също са намалели , туберкулозата и тя . Мога да дам още много примери – хепатит " В “ , коментира проф . Мурджева и заяви , че лично тя ще се имунизира . Подобна заявка направиха членовете на Медицинския щаб и областният управител . Началникът на ВМА - Пловдив проф . Ангел Гозманов съобщи , че в болницата е създадена необходимата организация за съхранение на ваксината и за имунизирането на работещите медици , а в последващ етап и на желаещите от военния състав . Според лекарите , членове на МЩ , въпреки отчетения спад на положителните проби не бива да се успокояваме и всички трябва да спазваме противоепидемичните мерки . Директорите на двете университетски болници " Свети Георги “ и " Каспела “ – проф . Карен Джамбазов и проф . Илиан Дойков уточниха , че се увеличават тежките случаи , като при много от хоспитализираните се налага кислородна терапия , а най - тежките от тях стигат и до интубиране . Д - р Иван Стойнов коментира , че от началото на декември се наблюдава известно намаляване и на натиска върху Спешна помощ . Положителен ефект за това има както системата за онлайн проследяване на свободните легла в ковид отделенията , така и заделените легла само за пациенти , хоспитализирани от линейките на Спешна помощ . В резултат на това вече няма случаи на върнати линейки или на такива , които да се препращат от болница в болница .